
NR. {{DOKREGNUMURS}}


2024. gada 23.aprīļa Vispārīgās vienošanās Nr. IL/25/2024
grozījumi Nr.1


Vienošanās sagatavošanas vieta ir Rīgā, datums skatāms laika zīmogā.
Vienošanās parakstīšanas datums ir pēdējā pievienotā droša elektroniskā paraksta laika zīmoga datums.


Viedās administrācijas un reģionālās attīstības ministrija[footnoteRef:2], reģistrācijas Nr. 90000028508  (turpmāk – Pasūtītājs), Projektu pārvaldības departamenta direktora Uģa Jurševica personā, kurš darbojas saskaņā ar Pasūtītāja 2023. gada 16. oktobra rīkojuma Nr. 1-2/129 “Par Projektu pārvaldības departamenta kā finansējuma saņēmēja īstenotajiem projektiem Eiropas Savienības Atveseļošanas un noturības mehānisma plāna 2. komponentes “Digitālā transformācija” ietvaros” 1. punktu, no vienas puses, un  [2:  Saskaņā ar Ministru kabineta 2024.gada 7.jūnija rīkojuma Nr.446 “Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju” 3.punktu Vides aizsardzības un reģionālās attīstības ministrijas nosaukums ar 2024.gada 1.jūliju ir Viedās administrācijas un reģionālās attīstības ministrija.] 

personu apvienība, ko veido SIA “Biznesa, mākslas un tehnoloģiju augstskola “RISEBA””, reģistrācijas Nr. 40003090010 un SIA “Ex Novo”, reģistrācijas Nr. 50103444371, kuru uz 2024.gada 19. februāra “Personu apvienības vienošanās par sadarbību, pilnvaras par pretendenta pārstāvi” 3. punkta pamata pārstāv
SIA “Biznesa, mākslas un tehnoloģiju augstskola “RISEBA””, reģistrācijas Nr. 40003090010, (turpmāk – Izpildītājs),  Projektu nodaļas vadītāja Jura Asara personā, kurš rīkojas saskaņā ar 2024.gada 2. maija pilnvaru, no otras puses,
turpmāk abi kopā saukti “Līdzēji”, bet atsevišķi “Līdzējs”, 

ņemot vērā to, ka no Līdzējiem neatkarīgu apstākļu dēļ, kurus, slēdzot Vienošanos, nevarēja paredzēt, proti, Prasmju pārvaldības platformas prototipa (turpmāk – Platforma) kļūdu skaita nesamērīgi lielā apjoma dēļ, kas saistīts ar monitoringa algoritma nekorektu aprēķina mehānismu,  ir nepieciešams veikt papildu darbus un iekļaut 2024.gada 23.aprīļa Vispārīgās vienošanās Nr. IL/25/2024 (turpmāk – Vienošanās) jaunu pakalpojumu, lai sasniegtu projekta[footnoteRef:3] mērķus un nodrošinātu Vienošanās izpildi.  [3:  Projekts Nr. 2.3.2.1.i.0/1/23/I/CFLA/001 (Latvijas Atveseļošanas un noturības mehānisma plāna 2.komponentes “Digitālā transformācija” reformu un investīciju virziena 2.3. “Digitālās prasmes” reformas 2.3.2.r. “Digitālās prasmes sabiedrības un pārvaldes digitālajai transformācijai” 2.3.2.1.i. investīcijas “Digitālās prasmes iedzīvotājiem t.sk. jauniešiem” projekts “Sabiedrības digitālo prasmju attīstība”) ] 

Monitoringa saturiskais ietvars tika izstrādāts no Pasūtītāja puses un nodots tehniskai iestrādei Platformas pārzinim[footnoteRef:4]. Pasūtītājs no savas puses veica monitoringa algoritma testēšanas darbus, kuru ietvaros tika konstatētas kļūdas monitoringa ietvara algoritma aprēķinā. Pēc vairākkārtīgu kļūdu mēģinājumu labošanas, kas nerezumējās ar kļūdu novēršanu, tika secināts, ka ir nepieciešams padziļināti veikt algoritma un ar to saistīto sistēmas apgabalu analīzi, jo monitoringa testu izsaukšana atkārtotajiem zināšanu testiem notiek  Platformas integrācijā ar mācību materiālu vietni. Valsts izglītības attīstības aģentūra 2025.gada 7. aprīļa vēstulē Nr. 6.-1.1.3/87 “Sabiedrības digitālo prasmju attīstība” atbalsta, ka monitoringa algoritma un saistīto sistēmas apgabalu kļūdu cēloņu analīzei Pasūtītājs piesaista SIA “Biznesa, mākslas un tehnoloģiju augstskola “RISEBA” ”, kas ir algoritma saturiskā ietvara izstrādātāja puse, [4:  Valsts izglītības attīstības aģentūra ] 


ievērojot Publisko iepirkumu likuma (turpmāk – PIL) 61.panta otrās daļas 1. un 3.punktā un PIL 61.panta piektajā daļā noteikto, kā arī saskaņā ar Vienošanās 11.6.3. apakšpunkta nosacījumiem,  vienojas:
1. veikt šādus Vienošanās grozījumus (turpmāk – Vienošanās grozījumi Nr.1):
1.1. izteikt Vienošanās 3.2.apakšpunktu šādā redakcijā:
“Vienošanās summa nepārsniedz 351 980,00 EUR (trīs simti piecdesmit viens tūkstotis deviņi simti astoņdesmit euro un 00 centi), kam tiek pieskaitīts pievienotās vērtības nodoklis (turpmāk – PVN) atbilstoši spēkā esošajiem normatīvajiem aktiem”. 
1.2. izteikt Vienošanās 1.pielikumu “Tehniskā specifikācija” jaunā redakcijā (1.pielikums)[footnoteRef:5]. [5:  Vienošanās 1.pielikuma "Tehniskā specifikācija" 7.punkts "Pakalpojumi un to apraksts" tiek papildināts ar pakalpojumu Nr.3.5 "Monitoringa algoritma darbības izvērtēšana un analīze un priekšlikumu sagatavošana, kļūdu novēršanai", kā arī tiek precizēta numerācija Vienošanās 1.pielikuma "Tehniskā specifikācija" 7.punkta 7. sadaļai Krīzes komunikācijas pakalpojumi un 8.sadaļai SPECIĀLISTU PAKALPOJUMI, JA TIE TIEK PASŪTĪTI ATSEVIŠĶI ĀRPUS KONKRĒTĀ PAKALPOJUMA VAI KRĪZES GADĪJUMĀ (turpmāk – 6. un 7.sadaļa).] 

1.3. papildināt Vienošanos ar 6.pielikumu “Finanšu-tehniskais piedāvājums pakalpojumam “Monitoringa algoritma darbības izvērtēšana un analīze un priekšlikumu sagatavošana, kļūdu novēršanai”” (2.pielikums).

2. Gadījumā, ja tiek konstatēts, ka kļūda monitoringa ietvara vai ar to saistītu ziņojumu izstrādes laikā ir radusies Izpildītāja vainas dēļ, Izpildītājs atlīdzina Pasūtītājam visus ar šādu kļūdu saistītos zaudējumus, tai skaitā izmaksas, kas radušās kļūdas novēršanai vai tās seku kompensēšanai.

3. Vienošanās grozījumi Nr.1 ir Vienošanās neatņemama sastāvdaļa. Citi Vienošanās noteikumi netiek mainīti.

4.Vienošanās grozījumi Nr.1 stājas spēkā ar dienu, kad to ir parakstījis pēdējais no Līdzējiem.

5.Vienošanās grozījumi Nr.1 ir sastādīti latviešu valodā atbilstoši normatīvajiem aktiem par elektronisko dokumentu noformēšanu uz 2 (divām) lapām un parakstīti elektroniski ar drošu elektronisko parakstu.

6.Vienošanās grozījumiem Nr.1 kā neatņemama sastāvdaļa pievienoti šādi pielikumi:
6.1. 1.pielikums “Tehniskā specifikācija” uz 18 (astoņpadsmit) lapām (pievienots kā atsevišķa datne);
6.2. 2.pielikums “Finanšu-tehniskais piedāvājums pakalpojumam “Monitoringa algoritma darbības izvērtēšana un analīze un priekšlikumu sagatavošana, kļūdu novēršanai”” (pievienots kā atsevišķa datne).

*Vienošanās grozījumi Nr.1 parakstīti ar drošu elektronisko parakstu un satur laika zīmogu. 

